Diari Oficial de la Generalitat Valenciana


Sumari del DOGV 9293, del 08-03-2022 (2022/1670)

Informació pública de l'expedient de revisió de l'autorització ambiental integrada número 541/AAI/CV, atorgada per a un centre d'emmagatzematge de productes químics per a ús en processos de neteja associats a un centre de transferència de residus al terme municipal d'Alcàsser, per a adaptació al que es recull en el document de conclusions de millors tècniques disponibles (MTD) per al tractament de residus.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9293

Data del DOGV
:   08-03-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/1670


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de l'expedient de revisió de l'autorització ambiental integrada número 541/AAI/CV, atorgada per a un centre d'emmagatzematge de productes químics per a ús en processos de neteja associats a un centre de transferència de residus al terme municipal d'Alcàsser, per a adaptació al que es recull en el document de conclusions de millors tècniques disponibles (MTD) per al tractament de residus. [2022/1670]  
  
  
En el DOUE de 17 d'agost de 2018 es publica la Decisió d'execució (UE) 2018/1147, de la Comissió, de 10 d'agost de 2018, per la qual s'estableixen les conclusions sobre les millors tècniques disponibles (MTD) conforme amb la Directiva 2010/75/UE, del Parlament Europeu i del Consell, en el tractament de residus.  
De conformitat amb el que s'estableix en l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, se sotmet a informació pública l'expedient número 166/20 IPPC, relatiu a Safety Kleen España, SA, que té com a objecte la revisió de l'autorització ambiental integrada d'una indústria d'emmagatzematge de productes químics per a ús en processos de neteja associats a un centre de transferència de residus, i les dades de la qual són les següents:  
- Interessada: Safety Kleen España, SA.  
- Emplaçament: polígon industrial El Pla, parcel·la 2, Alcàsser (València).  
- Documentació: quadre, memòria tècnica sobre la implantació de les millors tècniques disponibles (MTD) en indústries de tractament de residus i fitxes CAPCA.  
  
Cosa que es posa en general coneixement perquè, en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, puguen presentar-se per les corporacions i particulars interessats, les al·legacions que estimen convenients.  
Durant aquest termini, les persones interessades podran examinar la documentació relativa al citat expedient en el portal web «Expedients en tràmit d'informació pública»(art. 30 de la Llei 6/2014), situat dins de l'apartat de Control Integrat de la Contaminació de l'Àrea de Qualitat Ambiental de la Generalitat Valenciana, i l'enllaç de la qual és el següent:  
  
https://agroambient.gva.es/es/web/calidad-ambiental/expedients-en-tramit-d-informacio-publica-artic.-30-de-la-llei-6/2014  
  
Finalitzat el període d'informació pública, s'anunciarà en el Diari Oficial de la Generalitat Valenciana el moment en el qual podrà consultar-se en el web de la Conselleria d'Agricultura, Desenvolupament Rural, Emergència Climàtica i Transició Ecològica, l'informe relatiu a les al·legacions presentades.  
  
València, 22 de febrer de 2022.- El director general de Qualitat i Educació Ambiental: Joan Piquer Huerga.